open-index/open-wikipedia-markdown huggingface dataset:
Sinornithosaurus

**Sinornithosaurus** je vyhynutý rod teropóda z čeľade Dromaeosauridae, žijúceho v období spodnej kriedy (asi pred 125 miliónmi rokov) na území dnešnej Číny. Opísaný bol v roku 1999 ako piaty objavený operený dinosaurus. Prvý exemplár bol nájdený v lokalite S'-che-tchun (Sihetun) v západnom Liao-ningu (Liaoning). Horniny, v ktorých bol nájdený (súvrstvie I-sien (Yixian)) sú staré asi 124,5 milióna rokov. Niekoľko ďalších jedincov bolo objavených v horninách starých 122 miliónov rokov.

Sinornithosaura opísal čínsky paleontológ Sü Sing (Xu Xing) a vykonal fylogenetickú analýzu, ktorá preukázala, že ide o najstaršieho a zároveň najprimitívnejšieho dromaeosaurida. Ďalej zistil, že určité znaky na lebke sú veľmi podobné Archaeopteryxovi. To naznačuje, že rané dromaeosauridy boli oveľa viac príbuznejšie vtákom, než neskorším dormaeosauridom.

Sinornithosaurus bol jedným z najmenších dromaeosauridov, s dĺžkou len asi .

## Opis
náhľad|vľavo|Odliatok holotypu
V čase objavu bol tento dinosaurus najviac podobný vtákom, vrátane stavby peria, ktoré vykazuje mnohé pokročilé znaky. Sinornithosaurus však určite nelietal, perie mu zrejme slúžilo len ako teplotná izolácia, možno si aj pomocou neho predlžoval skoky pri behu. Bol to celkom iste dravý živočích, ktorý aktívne lovil menšie stavovce. Štúdia, publikovaná v decembri roku 2009 zrejme potvrdzuje, že Sinornithosaury mali jedové kanáliky v zuboch. Mohli tak ochromovať svoju korisť pred tým, než ju strhli.

## Klasifikácia
150px|náhľad|vľavo|Veľkostné porovnanie Sinornithosaura s človekom
Sinornithosaurus patrí do čeľade Dromaeosauridae, skupiny veľmi útočných a agresívnych mäsožravcov s obrovským vyťahovateľným pazúrom na druhom prste chodidla (patria sem aj rody Utahraptor a Velociraptor). Žil pred približne 125 miliónmi rokov (spodná krieda, stupeň apt) a ide o najstaršieho a zároveň najprimitívnejšieho predstaviteľa celej tejto skupiny.

V súčasnosti sú známe dva druhy tohto rodu. Typový druh *S. millenii* (Xu, Wang, & Wu, 1999) a *S. haoiana* (Liu, Ji, Tang & Gao, 2004). Veľmi dobre zachovalý exemplár s označením NGMC 90 (prezývaný „Dan“) by mohol byť tretím druhom Sinornithosaura. Podľa fylogenetických analýz je však tento exemplár oveľa príbuznejší rodu Microraptor.

## Nález
náhľad|vpravo|Fosília jedinca z rodu Sinornithosaurus
Holotyp nesie označenie IVPP V12811 a ide o takmer kompletnú fosíliu vrátane stôp po perí. Nájdený a opísaný bol v čínskej provincii Liaoning (súvrstvie Yixian) troma čínskymi paleontológmi (Xu Xing, Wang Xiaolin a Wu Xiaochun) v roku 1999. V rovnakom súvrství sa našli aj iné operené dinosaury ako Protarchaeopteryx, Sinosauropteryx, Caudipteryx, a Beipiaosaurus. V súčasnosti sa exemplár nachádza v pekingskom Institute of Vertebrate Paleontology and Paleoanthropology.

## Referencie

Kategória:Dromaeosauridae
Kategória:Kriedové dinosaury
Kategória:Dinosaury z Ázie
Kategória:Operené dinosaury
Plasticita

**Plasticita** môže byť:
*všeobecne: stvárniteľnosť, tvárlivosť, tvárnosť, plastickosť
*v materiálovej vede: skrátene plasticita materiálu
*v ekológii: skrátene plasticita organizmu (schopnosť organizmus prispôsobiť sa prostrediu)
Tvárlivosť

**Tvárlivosť** môže byť:
*spôsobilosť na prijatie určitého tvaru, formovateľnosť
*plasticita materiálu
Žízeň

***Žízeň*** je debutový album českej skupiny Pražský výběr, vydané bolo v roku 1978 vo vydavateľstve Panton (katalógové číslo 8115 0053). Oproti hudobnému štýlu Pražského výberu z 80. rokov je *Žízeň* jazz rockové album s dvoma dlhými (sú označené ako „suity“) a dvoma kratšími inštrumentálnymi skladbami.

Na CD vyšiel album *Žízeň* po prvýkrát v rámci kompilačného dvojalbumu *[[Habaděj]]* v roku 1999.

## Zoznam skladieb

## Obsadenie
* Pražský výběr
** Michael Kocáb – piano, elektrické piano, clavinet, syntezátor
** Ondřej Soukup – basgitara
** Vratislav Placheta – bicie (v skladbách „Mysterium“ a „Jsem z toho jelen“)
** Ladislav Malina – bicie (v skladbách „Čerpadlo“ a „Metamorfózy“)
** Zdeněk Fišer – gitara (v skladbách „Mysterium“ a „Jsem z toho jelen“)
** Martin Koubek – gitara (v skladbách „Čerpadlo“ a „Metamorfózy“)
** Jiří Niederle – tenorsaxofón, soprán saxofón (v skladbách „Mysterium“ a „Jsem z toho jelen“)
* Hostia
** Zdeněk Šedivý, Zdeněk Zahálka – trúbka
** Michal Gera – trúbka, lesný roh
** Zdeněk Hostek – tenorsaxofón, sopránsaxofón
** Jan Kubík – tenorsaxofón
** Bohuslav Volf – pozauna
** Bohdan Mikolášek – sitár (v skladbe „Mysterium“)
** Ondřej Konrád – harmonika (v skladbách „Mysterium“ a „Jsem z toho jelen“)
** Martin Kratochvíl – syntezátor (v skladbách „Čerpadlo“ a „Metamorfózy“)
** Zuzana Michnová, Petr Kalandra, Oskar Petr – vokály (v skladbách „Mysterium“ a „Jsem z toho jelen“)

## Referencie


## Zdroj

Kategória:Albumy skupiny Pražský výběr
Kategória:Hudobné albumy z 1978
Kategória:Debutové albumy
Adam Hicks

**Adam Paul Neilson Hicks** (* 28. november 1992, Las Vegas, Nevada, USA) je americký herec. Jeho prvá väčšia rola bola vo filme "Ako jesť smažené dážďovky". Najviac je však známy ako Luther zo seriálu Zeke & Luther a taktiež ako Wendell "Wen" Gifford z filmu Lemonade Mouth. Taktiež mal menšiu rolu v druhej sérii  seriálu Jonas L.A. kde sa predstavil ako DZ.

## Herectvo
Objavil sa aj vo filme "Mostly Ghostly: Who Let the Ghosts Out?" spolu s ďalšími "hviezdami" spoločnosti Disney. V roku 2009 získal rolu Luthera v seriáli Zeke & Luther. V roku 2011 si zahral Wendella "Wena" Gifforda vo filme Lemonade Mouth. Hovorí sa že Hicks by mal nahradiť Mitchela Mussoa v seriáli "Pair of Kings".

## Hudba
Hicks vydal remake pesničky od MC Hammer "U Can't Touch This". Naspieval ho s ním Daniel Curtis Lee. The music video for the song was shown June 29, 2009 on Disney XD. Taktiež urobil remix piesne "In the Summertime" od Munga Jerryho. Ku koncu roka napísal a naspieval pieseň "Happy Universal Holidays" s Ryan Newman. Na začiatku roka 2011 vydal pieseň "Dance For Life" ktorú s ním naspieval Drew Seeley. Pieseň bola použitá v seriáli "Shake It Up" vysielanom na stanici Disney Channel. Hicks je spoluautorom piesní "Determinate", "Breakthrough" a "High Wire" ktoré boli použité vo filme "Lemonade Mouth". Hicks naspieval pieseň z názvom "We Burnin' Up" s Chrisom Brochuom, ktorá bola vydaná v roku 2011. 15. septembra 2011 vydal pieseň "Las Vegas (My City)". V súčasnej dobe má zmluvu z vydavateľstvom Walt Disney Records.

## Filmografia

## Iné projekty

## Zdroj

Kategória:Filmoví herci USA
Kategória:Osobnosti z Las Vegas
Åbenrå

**Åbenrå** je prístavné mesto v Dánsku, ktoré má 15 750 obyvateľov (2013). V meste dominuje strojársky a potravinársky priemysel. Názov mesta znamená „otvorená pláž“ (dán. *åben strand*).

## Referencie

Kategória:Mestá v Dánsku
Kategória:Južné Dánsko
Dážďovka hnojná

**Dážďovka hnojná** (iné názvy: **dážďovka hnojová**, **dážďovka zapáchavá**; lat. *Eisenia f(o)etida*) je druh z rodu *[[Eisenia]]* (po slovensky dážďovka). 

Je to obrúčkovec špecializujúci sa na dekompozitujúci organický odpad. Darí sa jej v hnijúcej vegetácii, komposte alebo  hnoji. V pôde sa vyskytujú výnimočne, vyhľadávajú podmienky, v ktorých ostatné dážďovky nedokážu prežiť. Patria medzi kozmopolitné druhy - žijú na všetkých kontinentoch okrem Antarktidy.

Na území Slovenska sa dážďovka vyskytuje od marca do októbra v teplejších oblastiach. Je typickým obyvateľom kompostov, parenísk a hnoja. Zriedkavejšie ho možno nájsť aj na poliach, lúkach či v lesoch. Táto dážďovka nepríjemne zapácha – odtiaľ pochádza aj jej druhové pomenovanie. V priebehu dňa zožerie asi polovicu z hmotnosti svojho tela čerstvých kompostových odpadkov, čím sa veľmi intenzívne stará o tvorbu humusu. Preto ju ľudia aj zámerne pridávajú do kompostov (tzv. dážďovkový kompost). Pohlavne dospelé dážďovky majú v prednej tretine tela opasok (*clitellum*), v ktorom sú hlienové žľazy. Dážďovky sú obojpohlavné živočíchy tzv. hermafrodity. Pri párení nastáva vzájomná výmena samčích pohlavných buniek. Pária sa asi raz za 10 dní. Obidve dážďovky si odložia získané pohlavné bunky do zásobných vačkov, kým im nedozrejú vlastné vajíčka. Keď sa tak stane, oplodnia ich získanými samčími bunkami a umiestnia do ochranného obalu (*[[Kokón|kokónu]]*) – produktu hlienových žliaz, ktorý má tvar citróna. Priamo z vajíčok sa vyvinú malé dážďovky (2 – 20 jedincov), ktoré vyliezajú von z kokónu. Pohlavne dospievajú asi po 15 mesiacoch. Dážďovka hnojná sa v priemere dožíva 2 roky. Počas života dorastajú do dĺžky 4–13 centimetrov. Ich poškodené alebo pretrhnuté telo má schopnosť znovu sa obnoviť (regenerovať).

## Referencie

## Iné projekty

## Zdroj

Kategória:Dážďovkovité
WrestleMania

thumb|WrestleMania XXIV
**WrestleMania** je najvýznamnejšie wrestlingové podujatie, ktoré organizuje spoločnosť WWE. Koná sa každoročne od roku 1985, vždy na konci marca alebo na začiatku apríla. WrestleMania je najstaršia wrestlingová platená šou. Autorom myšlienky tohto podujatia bol prezident WWE Vince McMahon. 

WrestleMania spája profesionálny wrestling so svetom zábavy. Úspech na tejto akcii znamená pre zápasníkov dôležitý moment v kariére. Medzi najväčšie osobnosti patria Hulk Hogan, The Undertaker, Stone Cold Steve Austin, The Rock, Bret Hart, Shawn Michaels, Triple H, John Cena a Batista. V minulých ročníkoch sa jej zúčastnili mnohé osobnosti šoubiznisu, medzi inými Aretha Franklin, Pamela Anderson, Snoop Dogg či Muhammad Ali.  

WrestleManiu sprevádza každý rok veľký komerčný úspech. Každoročne býva vypredaná a lístky sa minú za niekoľko minút. Prvá WrestleMania sa konala v Madison Square Garden v New Yorku. Rovnaké miesto hostilo aj desiate a dvadsiate výročie tohto podujatia. Najvyššia návšteva bola na 3. ročníku, ktorý sa konal v Detroite. Priamo na štadióne bolo prítomných 93, 173 divákov, čo bol rekord v návštevnosti na podujatí organizovanom pod strechou. Tento rekord bol prekonaný až v roku 2010 All-Star Game NBA, ktorý sledovalo na AT&T Stadium 108, 713 divákov. Všetkých doterajších 27 ročníkov sa konalo na území Spojených štátov, s výnimkou dvoch, ktoré organizovalo kanadské Toronto.

## História

## Zaujímavosti
* Názov "WrestleMania" vymysleli prezident WWE Vince McMahon a hlásateľ Howard Finkel. 
* Začiatok akcie vždy sprevádza pieseň "America The Beautiful", ktorú zaspievala napr. aj Aretha Franklin.
* Wrestlemania II bola jediná, ktorá sa nekonala na jednom mieste. Jej dejiskom boli New York, Los Angeles a Chicago. 
* Wrestlemaniu III sledovalo 93,1973  divákov, čo predstavuje rekord na podujatí organizovanom WWE. 
* Najkratší zápas predviedli Kane a Chavo Guerrero na WrestleManii 24. Trval len osem sekúnd.
* Ironman zápas na Wrestlemanii XII medzi Shawnom Michaelsom a Bretom Hartom trval 61 minút, čo je najviac v histórii. 
* Triple H a The Miz sú jediní "záporní" wrestleri, ktorí dokázali vyhrať v hlavnom zápase na WrestleManii.
* The Undertaker je najúspešnejším zápasníkom na WrestleManii. Jeho bilancia je 22 víťazstiev, 1 prehra na Wrestlemanii 30 (21-1). 
* Najviac prehier má na konte Tito Santana. Z deviatich zápasov prehral sedem.
* CM Punk ako jediný dokázal dva razy vyhrať tzv. Money in the bank ladder match.

## Fotogaléria

Súbor:Wrestlemania XXVII Stage.jpg
Súbor:Edge's Wrestlemania XXVI entrance.jpg
Súbor:Randy Orton's Wrestlemania XXVI entrance.jpg
Súbor:Shawn Michaels entarnce in WrestleMania 25.jpg
Súbor:Mickey Rourke and Rick Flair in WrestleMania 25.jpg
Súbor:Rockaustinxix.jpg
Súbor:Lesnarangle.jpg
Súbor:Jerichomichaels.jpg
Súbor:WrestleMania XXV - Triple H vs Orton 1.jpg
Súbor:ShoMiz at Wrestlemania XXVI after title defence.jpg
Súbor:WMXXVIlive.jpg
Súbor:HHH after winning the WWE Undisputed Championship.jpg
Súbor:Ricflairwm24.jpg
Súbor:EddieandBenoitWMXX.jpg
Súbor:Kennedy-MITB-winner.jpg


## Externé odkazy
* oficiálna stránka WrestleManie


Kategória:Wrestling
WrestleMania XXVIII

thumb|250px|78,363 divákov na Sun Life Stadium.
**WrestleMania XXVIII** bol 28. ročník WrestleManie, najvýznamnejšej wrestlingovej platenej akcie, ktorú organizuje WWE. Uskutočnil sa 1. apríla 2012 na Sun Life Stadium na Miami, Florida. 

## Produkcia
Miami bolo jedným z dvoch uchádzačov o usporiadanie WrestleManie XXVII. Vo februári 2010 bolo usporiadateľské právo pridelené mestu Atlanta, Georgia. Miami neuspalo najmä kvôli tomu, že v roku 2010 sa tu uskutočnil zápas amerického futbalu o Super Bowl. Miami sa uchádzalo o usporiadanie tejto platenej akcie aj v rokoch 2012 až 2014. Ďalšími záujemcami boli Los Angeles, New Orleans, New York City, Toronto, Detroit, Tampa, Vancouver, St. Louis, Jacksonville, Orlando a Houston. Pôvodne mal záujem aj Dallas, no napokon musel ustúpiť, keďže sa uchádzal o usporiadanie iných akcií, ako bolo finále univerzitnej ligy amerického futbalu.

Dňa 9. februára 2011 uviedlo periodikum *The Miami Herald*, že Miami dostalo právo usporiadať túto platenú akciu. Neskôr potvrdila túto informáciu oficiálne aj samotná WWE na tlačovej konferencii vo Fontainebleau Miami Beach. WrestleMania XXVII bude druhou WrestleManiou konanou na území štátu Florida. Zároveň budem štvrtým "open-air" podujatím na tomto mieste. Na organizovanie WreslteManie získalo Miami dotáciu od WWE v hodnote $250,000. Týždeň pred uskutočnením samotnej akcie sa koná množstvo sprievodných akcií v rámci "WrestleMania Week", vrátane uvedenia nových členov do Siene slávy WWE či golfového turnaja osobností.

## Pozadie
4. apríla 2011 v rámci šou RAW, ktorá sa konala deň po WrestleManii XXVII, uzavreli John Cena a The Rock dohodu o spoločnom zápase na nasledujúcej WrestleManii. Stalo sa tak na základe toho, že The Rock napadol Cenu počas zápas o titul WWE proti The Mizovi. 1. mája 2011 získal Cena titul WWE na platenej akcii Extreme Rules v zápase v oceľovej klietke proti The Mizovi a R-Truthovi. Medzičasom Cena o titul prišiel.

17. júla na Money in the Bank, porazil Daniel Bryan ďalších siedmich wrestlerov v tzv. *Money in the bank ladder match* a vďaka tomu získal právo na zápas o titul. 18. decembra na akcii TLC: Tables, Ladders & Chairs porazil v zápase o World Heavyweight title Big Show Marka Henryho. Následne prišiel Daniel Bryan, ktorý si uplatnil svoje práva zápas o titul a Big Showa porazil. 

Na januárovom Royal Rumble sa uskutočnil tradičný zápas tridsiatich wrestlerov. Víťaz tohto zápasu mal zabezpečenú účasť na WrestleManii v zápase o WWE title alebo World Heavyweight title. Víťazom sa napokon stal Sheamus.

## Zápasy

## Externé odkazy
*Oficiálna stránka WrestleManie

Kategória:WrestleMania
Kategória:Wrestling
Abeokuta

**Abeokuta** je mesto v juhozápadnej časti Nigérie asi 100 km na sever od hlavného mesta krajiny Lagos, hlavné mesto štátu Ogun. Je významným železničným dopravným uzlom. Dominuje konzervárenský, pivovarnícky a textilný priemysel, výroba plastov a cementu. Obyvateľstvo je zamestnané prevažne v poľnohospodárstve.

Mesto leží na rovine, okolie tvorí savana. Je centrom oblasti, v ktorej sa pestuje vo veľkom kakaovník.

## Dejiny
Podľa tradície mesto založil v roku 1830 kmeň Egba z ibadanskej oblasti, ktorý musel opustiť svoje územie zničené otrokármi. V Abeokute preto od jeho založenia vládol veľký odpor voči obchodu s otrokmi. K britskej korune sa pripojilo po príchode kresťanských misionárov v roku 1842.

Abeokutu s Lagosom spája železničná trať dokončená v roku 1899 s dĺžkou 77 kilometrov. Dopravná infraštruktúra mesta sa ďalej zlepšila výstavbou estakády Abeokuta v roku 2013. Od roku 2021 zahŕňa Abeokuta ako jednu zo zastávok štandardnej železničnej trate LagosIbadan.

## Referencie

## Zdroj
* 

Kategória:Mestá v Nigérii
Zápasenie gréckorímskym štýlom

**Zápasenie gréckorímskym štýlom** (iné názvy: **zápas gréckorímskym štýlom, zápas(enie) v gréckorímskom štýle, zápas(enie) klasickým štýlom, zápas(enie) v klasickom štýle, gréckorímske zápasenie, gréckorímsky štýl, klasický štýl**) je druh zápasenia.

Toto zápasenie je vlastne francúzskeho pôvodu. Je to novodobý spôsob z deväťdesiatych rokov 19. storočia. Nové pravidlá sa nestotožňovali s tými v antickom Grécku a Ríme, ale boli pomenované na počesť vtedajšej doby, keď bol tento olympijský šport v rozkvete. Dovoľujú zápasiť iba s pažami a trupom súpera. Povolené je teda zaberať súpera len od pásu hore. Tento štýl bol zahrnutý do programu OH v roku 1896. V tomto programe je zahrnutý až dodnes okrem hier v roku 1900 a 1904. Od roku 1921 sa pravidelne konajú majstrovstvá sveta a od roku 1924 aj majstrovstvá Európy.

## Zdroj
*presun časti článku zápasenie

Kategória:Zápasenie
Klasický štýl

**Klasický štýl** môže byť:
*štýl, ktorý je klasický, pozri štýl a klasickosť
*v móde: pozri klasický štýl (móda)
*v športe:
**v zápasení: gréckorímsky štýl
**v behu na lyžiach: klasický štýl (beh na lyžiach)
Žít jednou spolu

***Žít jednou spolu*** () je krátky optimistický román z 1. svetovej vojny, ktorý napísala česká spisovateľka Jarmila Loukotková v roku 1988. Je to príbeh o láske s kriminálnou zápletkou.

## Dej

Hospodár ovdovel. Na statku s ním zostali dve dcéry a paholok. Mŕtvu ženu všetci ľutovali, pretože umrela po ťažkej chorobe, ale všetci si vydýchli, pretože bola tvrdá a krutá. Zvlášť na staršiu dcéru, pretože tušila, že medzi ňou a paholkom vznikne láska.

Medzi oboma mladými ľuďmi láska skutočne je, ale začínajúce šťastie je zmarené intrigami, ktoré proti paholkovi vymysleli dve priateľky, Zrzka a vdova. Nahovorili mu, že s vdovou čaká dieťa a že si ju preto musí vziať. Paholok sa cíti v pasci, ale lesť včas rozpoznal. Zistil, že otcom dieťaťa je mäsiar z Vŕšku, ktorý odmieta niesť zodpovednosť.

Paholok si s ním chce rozumne prehovoriť, ale ho nájde mŕtveho. Zľakne sa, pretože s ním mal niekoľkokrát nepríjemné výstupy, vina by určite padla na neho, preto utečie preč videný niekoľkými ľudmi. Od tej doby paholka nikto nevidel.

Ľudia veria tomu, že paholok mäsiara zabil, len hospodár a jeho dve dcéry vedia, že je nevinný.

Ubehlo sedem rokov a medzitým prišla vojna.

Vdova zomrela a na svete zostal len jej chlapček. Chlapca si vzala hospodárova rodina.

Zrzka sa konečne vydala a keď jej dcéra ochorela, priznala celú pravdu.

Vypátrali tiež vraha mäsiara z Vŕšku. Bol ním jeho brat a zabil ho z majetkových dôvodov.

Jedného dňa hospodár a jeho dve dcéry začuli krik a podľa postavy poznali ich strateného paholka. Zbehol z vojny a vojaci sa ho snažili chytiť, ale na statku paholok našiel úkryt.

Boli zase spolu.

## Zdroj

Kategória:Knihy z 1988
Kategória:České romány
Voľný štýl

**Voľný štýl** môže byť:
*v behu na lyžiach: voľný štýl (beh na lyžiach)
*v zápasení: zápasenie voľným štýlom
*v plávaní: voľný spôsob
*v motokrose: freestyle motocross
*v snoubordingu: freestyle snowboarding
Zápasenie

**Zápasenie** alebo **zápas** môže byť:
*prekonávanie (súpera) silou, boj(ovanie)
*druh športu, pozri zápasenie (šport)
*veľké úsilie, vybojúvanie
*hádka, spor
*pretekanie sa, súťaženie

**Zápas** môže byť aj športové stretnutie, preteky, súťaž, hra
Zápasenie voľným štýlom

**Zápasenie voľným štýlom** (iné názvy: **zápas voľným štýlom, zápas(enie) vo voľnom štýle, voľný štýl**, zriedkavo **[[wrestling]]**) je druh zápasenia. Je v podstate najstarším štýlom zápasenia, ktorý používal človek prakticky odjakživa až do zakázania OH v roku 394. Voľný štýl dáva zápasníkovi takmer úplnú voľnosť záberov. Voľný štýl bol začlenený do programu OH roku 1904 a je tam až dodnes (okrem roku 1912). Od roku 1929 sa konajú majstrovstvá Európy a od roku 1950 aj majstrovstvá sveta.

## Zdroj
*presun časti článku zápasenie
Kategória:Zápasenie
Sambo

**Sambo** môže byť:
*bojový šport, pozri sambo (bojový šport)
*v anglosaských krajinách označenie pre ľudí s prevažne alebo len negroidnými predkami, pozri sambo (etnický termín)
*v minulosti meno viacerých otrokov
*priezvisko:
**Renzo Sambo
Adela Noriega

**Adela Noriega**, celým menom *Adela Amalia Noriega Méndez*,  (* 24. október 1969, Mexiko, Mexiko) je mexická televízna a filmová herečka.

## Filmografia

## Iné projekty
 
 
## Externé odkazy
* 
* 

Kategória:Mexické filmové herečky
Kategória:Mexické televízne herečky
Kategória:Osobnosti z Mexika (mesto)
James Bond: Žiť a nechať zomrieť

***James Bond: Žiť a nechať zomrieť*** alebo ***Žiť a nechať zomrieť***  () je v poradí ôsmy oficiálny film o Jamesovi Bondovi z roku 1973, adaptácia druhého románu spisovateľa Iana Fleminga o tejto postave z roku 1954.

## Náhrada za Conneryho
Návrat Seana Conneryho do oficiálnej série v *[[Diamanty sú večné]]* bol jednorazový a hneď po premiére sa Broccoli a Saltzman pustili do hľadania úctyhodnej náhrady. Rozhodli sa, že skúsia ďalšieho Jamesa Bonda nájsť v armádnych službách. EON Productions podali do niekoľkých armádnych časopisov inzerát: „Ste 007?“ Tento nápad stroskotal na odpore britského hereckého spoločenstva Equity. Do roku 1972 uvažovali producenti napríklad o Julianovi Gloverovi, neskoršom zloduchovi z Len pre tvoje oči. Roger Moore mal šancu na rolu Bonda už v *[[V tajnej službe Jej veličenstva]]*, ale v tom čase bola jeho postava Šimona Templára zo seriálu *[[The Saint]]* príliš populárna, aby mohol 007 dôveryhodne zahrať.

## Príbeh

James Bond v New Yorku vyšetruje smrť niekoľkých britských agentov a stopy ho privedú ku gangu priekupníkov drog. Objaví spojitosť medzi pánom Veľkým a Dr. Kanangom, majiteľom ostrova San Monique. Jeho pomocníčkou proti Kanangovi a kultu woodoo sa stáva krásna Solitaire.

## Fakty a zaujímavosti
* Sedemdesiate roky, kedy ôsma Bondovka vznikla, boli tiež dobou blaxploitation, kedy sa silne presadzovala afroamerická kultúra. Vplyv na *Žiť a nechať zomrieť* je evidentný.
* Je to tiež prvá Bondovka, kde sa vyskytuje fiktívna krajina a kde chýba postava Q (ten je v Dr. No, aj keď ho nehral Desmond Llewelyn a je tu uvedené pravé meno Q, major Boothroyd).

## Ocenenie
* Oscar: 1 nominácia (Titulná pieseň *Live and Let Die*)

## Referencie

## Zdroj

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1973
Kategória:Britské filmy
Kategória:Akčné filmy USA
Frixos

thumb|''Frixos a Hellé''

**Frixos** (starogr. Φρίξος, ) bol syn orchomenského kráľa Athamanta a bohyne oblakov Nefely. Jeho sestrou bola Hellé.

Ich detstvo bolo šťastné až do chvíle, kedy Athamas opustil ich matku Nefelé a oženil sa s Inó, dcérou tébskeho kráľa Kadma. Inó deti od začiatku nenávidela a pripravovala plán, ako sa ich natrvalo zbaviť a bola ešte krutejšia, keď sa jej narodili vlastné deti, synovia Learchos a Melikertes.

Najprv naviedla ženy z kráľovstva, aby upražili osivo obilia, to samozrejme po zasiatí nevyklíčilo, nebola žiadna úroda a nastal hlad. Ľud sa búril. Do Delf boli vyslaní poslovia a podľa nariadenia kráľovnej priniesli odpoveď bohov: za všetko nesie vinu Frixos a musí byť obetovaný bohom. Kráľ Athamas sa bál ľudu, ale syna obetovať nechcel. Intrigy manželky Inó viedli nakoniec k tomu, že súhlasil s obetovaním oboch detí. Večer pred určeným dňom priviedla ich pravá matka Nefelé do paláca zlatého barana, ktorý deti odniesol cez more.

Hellé sa cestou neudržala, spadla do mora a utopila sa. Po nej bola nazvaná morská úžina Hellespont, dnešné Dardanely. Frixa baran šťastne doniesol do ďalekej Kolchidy, tamojší kráľ Aiétes ho prijal. Z vďačnosti obetoval zlatého barana najvyššiemu bohu Diovi. Dal zlatú kožu pribiť na rozložitý dub a nechal ju strážiť strašnému stále bdiacemu drakovi a stráž posilnil dvomi býkmi s kovovými nohami. Dávna veštba stanovila, že bude vládnuť len dovtedy, kým bude mať zlaté rúno.

Frixov otec Athamas bol z vôle bohyne Héry postihnutý šialenstvom, v ktorom zabil syna Learcha. Druhého syna mu Inó vytrhla z rúk a na úteku sa s ním vrhla z vysokého útesu do mora. Prijali ju nymfy, Zeus z nej urobil morskú bohyňu. Potom si Inó zmenila meno na Leukothea a synove meno Melikertes na Palaimón.

Frixovi sa v novej vlasti Kolchide najprv darilo dobre, bol obľúbený a stal sa dokonca zaťom kráľa Aiéta, ktorý mu dal za ženu svoju dcéru Chalkiopé. Mali štyroch synov, po Frixovej smrti ich však Aiétes týral tak kruto, že neskôr vedení najstarším bratom Argom chceli utiecť na malej lodi do vlasti svojho otca, do Orchomenu. Pri plavbe po mori sa však dostali do búrky a stroskotali pri ostrove Arétie. Tam ich našli Argonauti a vzali ich späť do Kolchidy na svojej ceste za zlatým rúnom. Vodca Argonautov, Iasón, si od tohto dobrého skutku sľuboval, že mu Frixovi synovia pomôžu získať zlaté rúno. Argos potom Iasóna varoval pred úskočnosťou a krutosťou kráľa Aiéta.

Za pomoci Médeii, ale aj Chalkiopé sa Iasón zmocnil zlatého rúna a rýchlo opustili Kolchidu. Synovia Frixa, Argos, Melas, Kitysoros a najmladší Frontis sa pripojili k Argonautom na ich spiatočnej ceste do Iólku.

## Referencie
* Vojtech Zamarovský,*Bohovia a hrdinovia antických bájí.*
* Publius Ovidius Naso,*[[Premeny]]*, Kniha VII.
* Rudolf Mertlík,*Staroveké báje a povesti*

## Iné projekty

## Zdroj
* 

Kategória:Postavy gréckej mytológie
Mobilné zariadenie

[náhľad|Mobilné zariadenia [iPhone a iPad.]]
**Mobilné zariadenie** je malý prenosný elektronický bezdrôtový prístroj s vlastným napájaním a rôznymi aplikáciami. Často je vybavený dotykovým displejom a/alebo miniatúrnou klávesnicou. 

## Typy
* mobilný telefón (najmä smartphone)
* notebook, netbook, smartbook
* PDA 
* tablety
* čítačky elektronických kníh
* MP3 prehrávač
* PMC
* MID
* herná konzola

## Zdroj


Kategória:Elektrotechnika
Kategória:Telekomunikácie
Middleware

**Middleware** je počítačový softvér, ktorý prepája softvérové komponenty alebo osoby a ich aplikácie. Skladá sa zo súboru služieb, ktoré umožňujú beh viacerých procesov na jednom alebo viacerých serveroch. Táto technológia bola vyvinutá, aby zaistila interoperabilitu pre podporu prechodu na distribuované architektúry. To zahŕňa webové servery, aplikačné servery a podobné nástroje, ktoré podporujú vývoj aplikácií a ich distribúciu. Middleware je najmä neoddeliteľnou súčasťou moderných informačných technológií založených na webových službách a servisne orientovanej architektúre.

Middleware sedí "v strede" medzi aplikáciami, ktoré môžu pracovať na rôznych operačných systémoch.

## Zdroj


Kategória:Systémové inžinierstvo
Jon Morton Aase

**Jon Morton Aase** (* 1936, Wisconsin, USA) je americký morfológ (anatóm). Je expert na fetálny alkoholický syndróm (FAS), najčastejšiu príčinu mentálnej retardácie vo vyspelých krajinách.

## Životopis
Pochádza z Wisconsinu, vyrastal v Kalifornii a Alabame. Medicínu študoval na Yale University v New Haven. Po ukončení štúdia pracoval na univerzite v Minnesote, Washingtone a ako vedúci oddelenia dysmorfológie v Albuquerque. Neskôr pracoval v Seattle.

Venoval sa štúdiu domorodého obyvateľstva na Aljaške. Je autor alebo spoluautor 45 prác o dysmorfológii. Spolu so Davidom W. Smithom opísal familiárny syndróm deformít, tzv.  Aaseho-Smithov syndróm.

## Zdroj
*

Kategória:Lekári USA
Kategória:Narodenia v 1936
Kategória:Osobnosti z Wisconsinu
Vincent Jay

**Vincent Jay** (* 18. máj 1985, Saint-Martin-de-Belleville, Francúzsko) je bývalý francúzsky biatlonista. V roku 2010 získal na zimných olympijských hrách vo Vancouveri zlatú medailu v šprinte na 10 km a bronzovú medailu v stíhacích pretekoch na 12.5 km. Jay tiež vyhral v roku 2009 individuálne preteky na 20&nbsp;km na Svetovom pohári vo Vancouveri. Kariéru ukončil roku 2012.

## Referencie

## Iné projekty

## Externé odkazy

## Zdroj

Kategória:Francúzski biatlonisti
Kategória:Francúzski olympionici
Kategória:Biatlonisti na Zimných olympijských hrách 2010
Pirate Station

**Pirate Station** () je najväčší drum and bassový hudobný festival na svete. Koná sa každoročne od roku 2003 a jeho prvý ročník sa konal v Petrohrade. V nasledujúcich rokoch sa rozšíril do najväčších ruských miest (napr. Moskva, Jekaterinburg, Novosibirsk, Samara) a tiež sa konal v Estónsku a na Ukrajine, čo z neho robí najväčší dance projekt vôbec. Takmer pol milióna ľudí navštívilo festival v týchto rokoch. Hlavnú akciu v Petrohrade každoročne navštívi viac ako 25 000 fanúšikov. Pirate Station ale nie je len o hudbe – je mixom unikátnych vystúpení a špeciálnych efektov spojených do prevedenia, ktoré sa mení každý rok.

## Festivaly Pirate Station
### 2014
INFERNO
* Logistics &  ()
* Black Sun Empire
* Andy C
* Noisia
* Enei
* Gvozd
* MC Tali
* Forbidden Society

### 2013
REVOLUTION
* Tantrum Desire
* Netsky (DJ set)
* DJ Friction
* John B (DJ set)
* Pendulum (DJ set)
* Neonlight
* Gvozd
* The Qemists (Soundsystem set)

### 2012
APOCALYPSE
* Dirtyphonics (LIVE)
* Noisia
* John B
* Brookes Brothers (DJ set)
* Technical Itch
* Blokhe4d (DJ set) 
* Gvozd

### 2011
TEATRO
*Dirtyphonics (LIVE)
*Aphrodite
*John B
*Chase & Status (DJ set)
*Spor
*Current Value
*Ed Rush
*MC Rage
*Tapolsky
*Gvozd
* Belokon Egor  (Tysa Men)

### 2010
NETWORK
*Pendulum
*Sub Focus
*Noisia
*Goldie
*Break
*Lomax
*MC Verse
*

### 2009
IMMORTAL

*Noisia
*Pendulum
*Sub Focus
*John B
*DJ Hazard
*Spor
*Chase & Status
*MC Jakes

### 2008
FUTURE
*Goldie
*TC
*Kosheen
*Noisia
*Aphrodite
*Spor
*DJ Friction
*Sub Focus
*Dillinja
*Gvozd
*Toper

### 2007
*MC Tali
*Grooverider
*DJ Hype
*Dylan
*Dieselboy
*Goldie
*The Panacea
*Total Science
*MC Dynamite

### 2006
The 2006 *Pirate Station IV* sa konala v dvoch arénach Yubileyny Sports Palace, Petrohrad.
*Pendulum
*DJ Hype
*Goldie
*Roni Size
*Adam F
*Bad Company
*Technical Itch
*Aphrodite

### 2005
*Goldie
*Grooverider
*Fabio
*MC Rage
*Pendulum
*MC Stirlin

### 2004
*Goldie
*LTJ Bukem & MC Conrad
*Bad Company

### 2003
*Goldie
*Technical Itch
*Aphrodite

## Referencie

## Iné projekty

## Externé odkazy
* Oficiálna webstránka 

## Zdroj

Kategória:Festivaly elektronickej hudby
Open Handset Alliance

**Open Handset Alliance** je zoskupenie výrobcov mobilných telefónov, telekomunikačných operátorov a technologických firiem, ktoré stojí za vývojom operačného systému Android pre smartphone.

## Pozri aj
* Android – operačný systém pre smartphone

## Externé odkazy
* Domovské stránky aliancie s prehľadom všetkých jej členov

Kategória:Telekomunikácie
Chalkiopé

**Chalkiopé** alebo **Chalkiopa** alebo zastarano **Chalkiope** môže byť:
* v gréckej mytológii dcéra kolchidského kráľa Aiéta, manželka Frixa, pozri Chalkiopé (dcéra Aiéta)
* v gréckej mytológii dcéra Eurypyla, kráľa na ostrove Kos, pozri Chalkiopé (dcéra Eurypyla)
Kostol svätého Jakuba (Sandomierz)

**Kostol svätého Jakuba** v poľskom meste Sandomierz je neskoro románsky a ranogotický kostol z 13. storočia. V jeho susedstve stojí dominikánsky kláštor. Kostol je zasvätený svätému Jakubovi.

## Trasa pútnikov do Krakova

V roku 2009 bola otvorená Malopoľská Trasa svätého Jakuba. Cesta vedie zo Sandomierza do Krakova. Trasa je odrazom starej stredovekej cesty do Santiago de Compostela. Táto trasa, v spojení s inými cestami v Sliezsku a na Morave, sa nakoniec spája s trasou v Česku, Nemecku, Francúzsku a Španielsku.

## Iné projekty

## Zdroj
* 

Kategória:Románske stavby v Poľsku
Kategória:Gotické kostoly v Poľsku
Kategória:Katolícke pútnické miesta
Kategória:Kláštory v Poľsku
Kategória:Rímskokatolícke kostoly v Poľsku
Sandomierz
Marie Dorinová-Habertová

**Marie Dorinová-Habertová** (* 19. jún 1986, Lyon, Francúzsko) je francúzska biatlonistka. V roku 2010 zastupovala Francúzsko na Zimných olympijských hrách vo Vancouveri, kde získala striebro v štafete žien na 4x6 km a bronz v šprinte žien na 7,5 km.

Bola členkou bronzovej francúzskej štafety na Majstrovstvách sveta v biatlone v roku 2009. V roku 2011 Dorinová-Habertová získala na Majstrovstvách sveta v biatlone bronz v zmiešanej štafete na 2x6 km + 2x7 km a striebro v štafete žien na 4x6 km.

## Iné projekty

## Externé odkazy

Kategória:Francúzski biatlonisti
Kategória:Francúzski olympionici
Dolph Ziggler

**Nicholas Theodore „Nick“ Nemeth** (* 27. júl 1980, Cleveland, Ohio, USA), známy pod prezývkou **Dolph Ziggler**, je americký profesionálny wrestler, ktorý momentálne pôsobí v spoločnosti WWE. V minulosti bol známy ako člen frakcie s názvom Spirit Squad. Na konte má viacero individuálnych titulov.

## Iné projekty

## Externé odkazy
* WWE profil

Kategória:Wrestleri USA
Kategória:Osobnosti z Clevelandu (Ohio)
Ivan Jakeš

**Ivan Jakeš** (* 23. október 1973, Myjava) je slovenský motocyklový pretekár. Od veku sedem rokov sa venoval cyklotrialu, v pätnástich rokoch presedlal na motocykle. Je niekoľkonásobný účastník Šesťdňovej, Majstrovstiev v motokrose, v endure aj cross country. Zúčastnil sa na dvanástich ročníkoch Rely Dakar.

## Rely Dakar
Prvý Dakar absolvoval ešte na africkom kontinente v roku 2007, kedy pre poruchu skončil po 6. etape. Ďalší štart sa už konal v južnej Amerike, kde obsadil celkové 43. miesto. Nasledujúce 3 štarty na Dakare poznačil predčasný koniec kvôli poruchám motocykla, no Rallye Dakar 2013 znamenal veľký úspech v podobe konečného 4. miesta. Na Dakare 2014 Ivan potvrdil svoje kvality, keď obsadil konečné 11. miesto, čo bola najlepšia pozícia jazdca nad 40 rokov. 

Vysoké ciele mal aj pred Dakarom 2015, kde štartoval na novej KTM Rally Replica 450 za Jakeš Dakar Team, ktorý tvoril aj mechanik Jaroslav Beran a kondičný tréner Marián Smyčka. Postupným zlepšovaním sa dosiahol napokon na konečné 8. miesto, pričom vyhral 2 etapy, čo sa dovtedy podarilo iba Jaroslavovi Katriňákovi. Dakar 2016 napriek dobrým výkonom nedokončil, keď po páde v 5. etape bol pre zranenie kolena a členka nútený v nasledujúcej etape odstúpiť z priebežnej 11. priečky. Rovnako 5. etapa bola konečnou aj na Dakare 2017, počas ktorej si pri páde zlomil ruku a bol nútený odstúpiť. Veľké šťastie mal Jakeš už v 3. etape, kedy ho počas búrky zasiahol blesk. Otrasený dokončil etapu a následne podstúpil vyšetrenia, ktoré nepreukázali žiadne zranenie. Desiaty Dakar sa však preňho skončil už o dva dni neskôr. V Rallye Dakar 2019 Ivana sprevádzali technické problémy a viaceré pády, ktoré mu znemožnili nastúpiť do 8. etapy. Skončil tak z priebežnej 39. pozície. Podobný scenár mal aj Rallye Dakar 2020, kedy bol Ivan nútený odstúpiť z 39. pozície pre poruchu prevodovky. V ročníku Rely Dakar 2021 musel pre pozitívny test na Covid-19 svoj štart zrušiť.

## Umiestnenia na Rely Dakar
* Rely Dakar 2007: pre poruchu v 6. etape odstúpil
* Rely Dakar 2008: zrušený
* Rely Dakar 2009: 43. miesto (po penalizácii v úvode Rely, dokončilo 130 jazdcov)
* Rely Dakar 2010: pre poruchu v 7. etape odstúpil
* Rely Dakar 2011: pre poruchu v 10. etape odstúpil z priebežnej 10. priečky
* Rely Dakar 2012: pre poruchu v 5. etape odstúpil z priebežnej 18. priečky
* Rely Dakar 2013: konečné **4. miesto**
* Rely Dakar 2014: konečné 11. miesto
* Rely Dakar 2015: konečné 8.
* Rely Dakar 2016: pre zranenie odstúpil v 6. etape z priebežnej 11. pozície
* Rely Dakar 2017: pre zranenie odstúpil v 5. etape z priebežnej 8. pozície
* Rely Dakar 2019: pre zranenie odstúpil pred 8. etapou z priebežnej 39. pozície
* Rely Dakar 2020: pre poruchu prevodovky odstúpil pred 4. etape z priebežnej 39. pozície
* Rely Dakar 2021: pre pozitívny test na Covid-19 musel zrušiť účasť

## Referencie


## Externé odkazy
* Oficiálna webstránka 

Kategória:Narodenia v 1973
Kategória:Žijúci ľudia
Kategória:Osobnosti z Myjavy
Kategória:Slovenskí motocyklisti
Kategória:Jazdci Rallye Dakar
Georgije Ostrogorski

**Georgije Ostrogorski** (, ; * 19. január 1902, Petrohrad, Ruská ríša – † 24. október 1976, Belehrad, Juhoslávia) bol juhoslovanský historik a byzantológ ruského pôvodu. Jeho najznámejší literárny počin predstavuje dielo *Geschichte des byzantinischen Staates*, ktoré bolo vydané trikrát v nemeckom, dvakrát v anglickom jazyku a preložené do ďalších desiatich jazykov.

## Zdroj

Kategória:Juhoslovanskí historici
Kategória:Srbskí historici
Kategória:Absolventi Ruprecht-Karls-Universität Heidelberg
Kategória:Držitelia Radu Pour le Mérite
Kategória:Srbské osobnosti ruského pôvodu
Kategória:Osobnosti z Petrohradu
Kategória:Osobnosti z Belehradu
Jennifer Stonová

**Jennifer Lindsay Stonová** (neprechýlene Jennifer Lindsay Stone; * 12. február 1993, Arlington, Texas, USA) je americká herečka. Preslávila ju rola Harper Finklovej v seriáli *[[Kúzelníci z Waverly]]* *(Wizards of Waverly Place)* a postava Harriet Welschovej vo filme *[[Vojna blogeriek]] (Harriet the Spy: Blog Wars)*.

## Kariéra

Jenniferin zlom v kariére nastal, keď bola obsadená do filmu *[[Tajomstvo bratov MacCannovcov]]*, kde sa predstavila ako Martha. Vo februári 2007 sa pridala k seriálu *[[Kúzelníci z Waverly]]*, kde si zahrala Harper. Vytvorila zopár videí na YouTube so Selenou Gomez a Davidom Henrie a vytvorila si svoj vlastný kanál na YouTube.

Svoj hlas požičala animovanej postavičke Amandy – Candynej dcéry z budúcnosti. V roku 2010 dostala hlavnú rolu vo filme *Vojna blogeriek*. V roku 2011 sa objavila vo filme *Mean Girls 2*, kde hrala Abby Hanoverovú.

## Filmografia

## Poznámky


## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Detskí herci
Kategória:Osobnosti z Texasu
Łoniowa

**Łoniowa** je dedina v Poľsku v obci Dębno, v okrese Brzesko. Žije tu 951 obyvateľov.

Kategória:Dediny v Poľsku
Chromozómová aberácia

**Chromozómová aberácia** alebo **aberácia** je v genetike odchýlka v štruktúre chromozómu. Genetické aberácie sa zaraďujú medzi mutácie. Môžu vznikať spontánne pri poruchách delenia buniek či replikácie DNA, alebo pod vplyvom zmien vo vonkajšom prostredí (ionizujúce žiarenie, chemické mutagény, vírusy a podobne).

## Štrukturálne aberácie
Vyskytujú sa v somatických i zárodočných bunkách (gamétach) a týkajú sa zmeny štruktúry chromozómu (chromozómové mutácie). Delia sa ďalej na:
**aberácie chromatídového typu* – dochádza k zmene štruktúry jednej chromatídy
**aberácie chromozómového typu* – zmena štruktúry postihuje obe chromatídy toho istého chromozómu
K najčastejším mutáciám patria deficiencie (chýbanie časti genetickej informácie), duplikácie (zdvojenie časti genetickej informácie), inverzie („obrátenie“ časti genetickej informácie, podobné obrátenej stránke v knihe) a translokácie (premiestnenie časti genetickej informácie na iné miesto).

## Numerické aberácie (Genómové mutácie)
Týkajú sa zmien počtu chromozómov (tzv. polyploídia).

## Zdroj
* 

Kategória:Chromozómy
Aberácia (právo)

**Aberácia** je v trestnom práve jeden z druhov skutkového omylu. V kauzálnom priebehu spočíva v tom, že páchateľ s úmyslom spôsobiť škodu osobe X, ju omylom spôsobí osobe Y. Výsledkom je, že páchateľova predstava kauzálneho priebehu trestného činu sa nezhoduje so skutočnosťou. Prípad sa následne hodnotí ako trestný čin proti osobe Y a pokus o úmyselný trestný čin voči osobe X.

## Zdroj
* 

Kategória:Trestné právo
Evan Bourne

**Matthew Joseph Korklan** (* 19. marec 1983), známy pod prezývkou **Evan Bourne** je americký profesionálny wrestler, ktorý pôsobí v spoločnosti WWE (január 2012) je spoločne s Kofim Kingstom držiteľom tag tímového titulu.

## Iné projekty

## Externé odkazy
*WWE profil

Kategória:Wrestleri USA
Kategória:Osobnosti zo St. Louis
Aberačná elipsa

**Aberačná elipsa** je dôsledok ročnej aberácie svetla. V dôsledku pohybu Zeme i s pozorovateľom okolo Slnka, hviezdy na oblohe zdanlivo opisujú aberačnú elipsu s veľkou polosou 20,496 uhlovej sekundy, čo je hodnota tzv. *aberačnej konštanty k*.
Malá polos závisí od ekliptikálnej šírky hviezdy: hviezda na ekliptike ju má nulovú a jej zdanlivý pohyb je úsečka dĺžky 2 x k, smerom od ekliptiky sa postupne zväčšuje, pričom hviezda na póle ekliptiky má malú polos rovnú aberačnej konštante a vykonáva tak na oblohe zdanlivý kruhový pohyb.
Aberačná elipsa sa odlišuje od elipsy paralaxy tým, že má veľkú polos pre všetky hviezdy rovnakú, rovnajúcu sa aberačnej konštante. Paralaktická elipsa je pre všetky hviezdy iná a závisí od ich vzdialenosti od Zeme. Aberačná a paralaktická elipsa sú vzhľadom na seba fázovo posunuté o 90°.

## Zdroje

* 
*

Kategória:Astrometria
Cyril Horváth

**Cyril Horváth** (* 24. september 1864, Martin – † 2. august 1931, Bratislava) bol slovenský právnik a národovec.

## Život
Pochádzal z rodiny evanjelického farára Jozefa Horvátha a jeho manželky zemianky Márie rod. Thomkovej (* 12. október 1834). Pôsobil ako advokát a neskôr ako notár v Senici. Podieľal sa na slovenských národných snahách, bol signatárom Deklarácie slovenského národa. Bol rovnako činovníkom národnej demokracie. Mal štyri deti, najmladší z nich bol spisovateľ a právnik Ivan Horváth. Jeho sestrou bola Marína Oľga Horváthová.

Je pochovaný na evanjelickom cintoríne v Bratislave.

## Literatúra
* Šimandl, O.: *Za zesnulým dr. Cyrilem Horváthem.* Národní listy, 1931, č. 219, s. 3

## Zdroj

## Externé odkazy
* Záznam o narodení a krste v matrike záznam číslo 63; pokrstený ako Cyrill Pavel Horvath

Kategória:Slovenskí právnici
Kategória:Signatári Martinskej deklarácie
Kategória:Narodenia v 1864
Kategória:Úmrtia v 1931
Akadémia esperanta

náhľad|vpravo|Logo Akadémie esperanta

**Akadémia esperanta** () je esperantská organizácia zaoberajúca sa esperantom ako jazykom.

V máji 2015 mala 42 členov, z nich jedného Slováka (Stano Marček) a jedného Čecha (Marek Blahuš).

## Dejiny
Dejiny Akadémie esperanta siahajú k prvému Svetovému kongresu esperanta v Boulogne-sur-Mer (v roku 1905). Vtedy bol ustanovený Jazykový výbor (), nezávislá jazyková inštitúcia, aby chránil jednotnosť jazyka, kontroloval ho a vyvíjal. Jazykový výbor mohol mať aj viac ako sto členov vďaka čomu bol prakticky nefunkčný. Preto bola v roku 1908 založená Akadémia esperanta, ktorá môže mať členov najviac 50.

## Referencie

## Externé odkazy
* 

## Zdroj

Kategória:Esperantské organizácie
Kategória:Organizácie založené v 1908
Biatlon na Zimných olympijských hrách 2010 – Preteky s hromadným štartom mužov na 15 km

**Preteky s hromadným štartom mužov na 15 kilometrov** bola jedna z 5 mužských biatlonových disciplín na Zimných olympijských hrách 2010 vo Vancouvri. Súťažilo sa v stredisku Whistler Olympic Park nachádzajúcom sa vo Whistleri dňa 21. februára. 

Pôvodne vyhral Rus Jevgenij Usťugov pred Francúzom Martinom Fourcadeom a tretím Slovákom Pavlom Hurajtom. No ruský športovec bol dodatočne diskvalifikovaný pre porušenie antidopingových pravidiel, neštandardné hodnoty krvných údajov v jeho biologickom pase.

Počas Olympijských hier 2026 15. februára dostal spätne zlatú medailu Martin Fourcade, striebornú Pavol Hurajt a bronzovú Christoph Sumann.

Slovensko nemalo v súťaži ďalšie zástupenie.

## Výsledky

## Referencie

## Externé odkazy
* Výsledky 

Kategória:Biatlon na Zimných olympijských hrách 2010
Žáček

**Žáček** je české priezvisko:

* Antonín Žáček (1880 – 1939) – český novinár a prekladateľ
* Jiří Žáček (* 1945) – český básnik a prekladateľ
* Josef Žáček  (* 1951) – český maliar
* Pavel Žáček (* 1969) – český historik a novinár
* Rudolf Žáček (* 1948) – český historik

**Žáčková** je ženský tvar tohto priezviska:
* Lucie Žáčková (* 1978) – česká herečka
Žídek

**Žídek** je české priezvisko:
* Ivo Žídek (1926 – 2003) – český operný spevák
* Pavel Žídek (1413 – 1471) – český polyhistor
* Jaroslav Žídek (1970) - český šéfkuchár

## Pozri aj
* Židek
Židek

**Židek** je české a slovenské priezvisko:

* Karel Židek (1912 – 2001) – český organista a hudobný skladateľ
* Radoslav Židek (* 1981) – slovenský snowboardista

## Pozri aj

* Žídek
Cher (speváčka)

**Cher**, vlastným menom **Cherilyn Sarkisianová** (arm. Շերիլին Սարգիսեան Լա Փեռ), (* 20. máj 1946, El Centro, Kalifornia, USA) je americká hudobníčka, televízna osobnosť, herečka, režisérka, hudobná producentka a filantropka arménskeho pôvodu. Označovaná za „Bohyňu Popu“, vyhrala cenu Academy Award, Grammy Award, Emmy Award, tri Zlaté glóbusy a cenu Medzinárodného filmového festivalu Cannes, popri ostatných cenách za jej prácu vo filme, hudbe a televízii. Cher je jedinou osobnosťou, ktorá získala všetky z týchto cien. Cher začala svoju kariéru ako sprievodná speváčka a neskôr si získala pozornosť ako jedna z pop rockovej dvojice Sonny & Cher, ktorá mala veľký úspech vďaka skladbe „I Got You Babe“ z roku 1965.

Cher počas svojej 45-ročnej kariéry pokorila mnoho rekordov. Je jedinou interpretkou, ktorá dosiahla 1. miesto v rebríčkoch časopisu *Billboard* v každom z predchádzajúcich šiestich desaťročí. Jej hitový tanečný singel „Believe“ je jej najpredávanejšou nahrávkou a stal sa najpredávanejším singlom roku 1999, s predajom viac ako 10 miliónov kópií. Cher predalo celosvetovo viac ako 100 miliónov albumov. Jej hlasový rozsah je hlboký kontraalt.

## Diskografia

## Turné

## Referencie

## Iné projekty

## Externé odkazy
* Oficiálna webstránka 
* 
* 
* Cher na Twitteri

## Zdroj


Kategória:Držitelia Oscara za najlepší ženský herecký výkon v hlavnej úlohe
Kategória:Držitelia ceny Emmy
Kategória:Držitelia ceny Grammy
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držiteľky ceny Zlatý glóbus za najlepší ženský herecký výkon v seriáli (komédia/muzikál)
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Folkové speváčky USA
Kategória:Popové speváčky USA
Kategória:Rockové speváčky USA
Kategória:Hudobní producenti USA
Kategória:Filmové herečky USA
Kategória:Televízne herečky USA
Kategória:Filmové režisérky USA
Kategória:Aktivisti USA
Kategória:Osobnosti USA arménskeho pôvodu
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti USA čerokézskeho pôvodu
Kategória:Osobnosti z Los Angeles
Kategória:Interpreti Warner Bros. Records
Kategória:Interpreti MCA Records
Antonín Profous

PhDr. **Antonín Profous** (* 2. január 1878, Libanice u Chrudimi† 27. marec 1953, Praha) bol český stredoškolský učiteľ a odborník na toponomastiku. Vo svojom hlavnom diele *Místní jména v Čechách* spracoval asi 15 500 mien českých miest a obcí.

Študoval na gymnáziu v Chrudimi potom na filozofickej fakulte pražskej Karlovej univerzity, absolvoval tiež semester na univerzite v Mníchove. V roku 1903 získal doktorát. V rokoch 1903 až 1904 pôsobil ako učiteľ na gymnáziu v Rakovníku, v rokoch 1904 až 1909 na gymnáziu v Plzni a potom až do roku 1938 na gymnáziu na pražských Vinohradoch. V roku 1927 sa oženil s Jarmilou Roeselovou.

## Dielo
* Antonín Profous: *Jazykový výklad místních jmen v plzeňském hejtmanství.* Plzeň 1914
* Antonín Profous: *O místních a zvláště pomístních jménech v okrsku chrasteckém u Chrudimě.* Samostatne vydané, Praha 1918

### Miestne mená v Čechách

Prehliadanie, abecednou navigáciou, vyhľadávaním a prechádzaním stránok na webe Ústavu pre jazyk český Akadémie vied Českej republiky. http://mjc.ujc.cas.cz/search.php

Jednotlivé zväzky možno stiahnuť tu.

* Antonín Profous: *Místní jména v Čechách – Jejich vznik, původní význam a změny. Díl I, A–H*, 1947. On-line pdf
* Antonín Profous: *Místní jména v Čechách – Jejich vznik, původní význam a změny. Díl II, CH–L*, 1949.
* Antonín Profous: *Místní jména v Čechách : Jejich vznik, původ, význam a změny. Díl III, M-Ř*, 1951. On-line pdf
* Antonín Profous, Jan Svoboda: *Místní jména v Čechách : Jejich vznik, původ, význam a změny. Díl IV, S-Ž*, 1957
* Antonín Profous: *Místní jména v Čechách : Jejich vznik, původ, význam a změny. Díl V, Dodatky*, 1960. On-line pdf

## Externé odkazy
* Zoznam diel v Súbornom katalógu ČR, ktorých autorom alebo témou je *Antonín Profous*

## Zdroj

Kategória:Českí jazykovedci
James Abercrombie

**James Abercrombie** alebo **James Abercromby** (* 1706, Glassaugh – † 23. alebo 28. apríl 1781, Stirling) bol anglický generál. Ako veliteľ v Amerike počas francúzskej a indiánskej vojny nedokázal v roku 1758 napriek niekoľkonásobnej presile dobyť pevnosť Carillon (Ticonderoga) a bol zbavený velenia.

## Zdroj
* 

Kategória:Narodenia v 1706
Kategória:Úmrtia v 1781
Kategória:Britskí generáli